Eugen Schauman

Eugen Waldemar Schauman (født 10. mai 1875 i Kharkov, Russland (idag Ukraina), død 16. juni 1904 i Helsingfors, Finland) var en finsk adelsmann, student og aktivist. Han er kjent for attentatet mot generalguvernør Nikolaj Bobrikov.

 Biografi 
mini|Tegning av attentatet
Schauman var sønn av en offiser i den russiske hær. Han ble født i Kharkov og da han var tre år, flyttet familien til Sør-Polen. Da han ni år gammel ble sendt til Finland for å gå på skole, kunne han russisk bedre enn finsk eller svensk.«Fem skott i senaten», Yle, 29. januar 2009. Lest 3. desember 2015. I 1895 ble han student i Helsingfors.Nordisk familjebok, Bind 24. Ryssläder–Sekretär, Stockholm, 1916, s. 968.

Schauman ble med i en gruppe motstandere av russifiseringspolitikken som ble ført i Finland. Han begynte å sysle med tanker om å ta livet av den russiske generalguvernøren Nikolaj Bobrikov. I motsetning til andre som ville det samme, planla Schauman med å ta sitt eget liv i stedet for å rømme etter attentatet.

Den 16. juni 1904 avfyrte Schauman tre skudd mot generalguvernør Bobrikov i Helsingfors senatshus. Deretter skjøt han seg selv to ganger. Schauman døde momentant, mens Bobrikov døde natten etter.

I et brev til tsaren, som også var storfyrste av Finland, begrunnet Schauman sin gjerning med at Bobrikov hadde begått ulovligheter og at han ville gjøre tsaren oppmerksom på forholdene i Finland. Selv om personer knyttet til om gammelfinnene, presteskapet og andre tok avstand fra drapet, ble attentatet allment akseptert av finlenderne og Schauman fikk status som nasjonalhelt.Jussi Niinistö: «Schauman, Eugen», Biografiskt lexikon för Finland. Lest 23. desember 2015. 

mini|Gravmonument over Schauman i Borgå
Spesielt Nyländska studentavdelningen dyrket hans minne. Schauman ble lagt i en umerket grav, men på gravstedet i Borgå ble det reist et minnesmerke over ham.

 Familie 
Han var bror til kunstneren Sigrid Schauman.

 Filmatisering 
Hendelsene rundt attentatet er blitt filmatisert flere ganger. I Kajastus («Skimmer») (1930) og i Helmikuun manifesti (Februarimanifestet) (1939) spilles Schauman av Runar Schauman som var en slektning av Eugen Schauman. I filmen Luottamus («tillit») (1976) spilles Schauman av Runar Schaumans sønn Göran Schauman.

 Referanser 

Kategori:Personer fra Kharkiv
Kategori:Finlandssvensker
Kategori:Aktivister fra Europa
Kategori:Adelige personer